సోల

సోల (ఆంగ్లం: Sola) ఒక విధమైన ప్రాచీనమైన కొలమానము. రెండు సోలలు ఒక తవ్వ. పూర్వం ఉన్న కొలతలు ఇప్పుడు ఎక్కువగా అమలులో లేవు కానీ గ్రామీణ ప్రాంతాలో ఇప్పటికీ అప్పటి కొలతలను అనుసరిస్తున్నారు. ధాన్యం, ఇతర వ్యవసాయ, పాడి ఉత్పత్తులను ఈ కొలతలను ఉపయోగించే క్రయ విక్రయాలు చేసేవారు.

పద ప్రయోగాలు 
తెలుగు భాషలో సోల పదానికి వివిధ ప్రయోగాలున్నాయి. సోల [ sōla ] sōla. [Tel.] n. A certain dry measure, equal to a seer. పదునారు డబ్బుల యెత్తు వస్తువు పట్టే కొలది, శాస్త్రకారుడు చెప్పినది తొమ్మన్నూరు గింజలు పట్టేది. సోల వెలితిగా sōla-veliti-gā. adv. Scornfully, contemptuously. కొంచెము తక్కువగా. "ఏలయీ బహురూపులేవైన మున్ను సోల వెలితిగ నిన్ను జూచితినయ్య." BD. iv. 1028. "ఈ చందమిట్లుతాల్పక యాచందంబున నెయున్న యప్పుడునిన్నున్ జూచితినెపోలవెలితిగ నీ చుక్కల దగిలికొనగనేటికి నాకున్." BP. vi. 238. సోలెడు sōl-eḍu. adj. A small pailful. అరతవ్వెడు.

ప్రమాణాల మార్పు 

 నాలుగు గిద్దలు =1 సోల,
 రెండు సోలలు =1 తవ్వ (సేరు)
 రెండు తవ్వలు= 1 మానిక
 రెండు మానికలు =1 అడ్డెడు
 2 అడ్డలు =  1 కుంచం
 2 కుంచాలు = 1 ఇరస
 2 ఇరసలు = తూము
 2 తూములు = 8 కుంచాలు =  ఒక గిద్దె /ఇద్దు / బస్తా
 20 తూములు = 1 పుట్టి

మూలాలు

కొలమానాలు